1. **OPĆI DIO**
	1. **Naziv i nosilac studijskog programa**

Naziv studijskog programa: **Lingvistika engleskog jezika**

Nosilac studijskog programa: **Univerzitet u Tuzli, Filozofski fakultet**

* 1. **Način izvođenja nastave i nivo studijskog programa**

 Studij je organizovan kao redovni studij. Nastava se izvodi kombinacijom redovnog studija i učenja na daljinu. Drugi ciklus studija traje jednu (1) godinu (2 semestra) i vrednuje se sa 60 ECTS bodova. Studijska godina se organizuje u dva semestra (zimski i ljetni), od kojih svaki ima 15 nastavnih sedmica.

* 1. **Akademski i stručni naziv koji se stiče završetkom studijskog programa**

 Završetkom studija II ciklusa student stiče akademsko zvanje **magistar engleskog jezika i književnosti,** a u skladu sa Pravilnikom o akademskim i stručnim zvanjima i načinu njihovog korištenja koji donosi Ministarstvo obrazovanja, nauke, kulture i sporta Tuzlanskog Kantona.

* 1. **Jezik na kojem se izvodi studijski program**

 Nastava na studijskom programu II ciklusa studija *Lingvistika engleskog jezika* izvodi se na engleskom jeziku**.**

* 1. **Procedure i uslovi upisa na studijski program**

Pravo upisa na studijski program II ciklusa imaju sva lica koja su završila odgovarajući dodiplomski studij/studij I ciklusa u trajanju od četiri godine (sa ostvarenih 240 ECTS bodova). Odgovarajući dodiplomski studij je dodiplomski studiji engleskog jezika i književnosti.

Klasifikacija i izbor kandidata za upis vrši se na osnovu kriterija u skladu sa procedurama koje utvrđuje Senat Univerziteta u Tuzli. Minimalan broj kandidata za izvođenje nastave u punom obimu definisan je Standardima i normativima visokog obrazovanja Tuzlanskog kantona.

* 1. **Popis predmeta sa brojem sati nastave i brojem ECTS bodova**

 Nastavni plan studijskog programa II ciklusa *Lingvistika engleskog jezika* sadrži obavezne predmete, izborne predmete te završni magistarski rad.

**NASTAVNI PLAN II CIKLUSA STUDIJA LINGVISTIKA ENGLESKOG JEZIKA**

|  |  |  |  |
| --- | --- | --- | --- |
|   | **PRVA (I) GODINA**  | **I semestar** | **II semestar** |
| **Obavezni krediti** | **Zimski semestar** | **Ljetni semestar** |
| **PREDMET** | **P** | **A** | **L** | **ECTS** | **P** | **A** | **L** | **drugi oblici nastave** | **ECTS** |
| 1 |  Savremene lingvističke teorije | 4 | 0 | 0 | 6 |   |   |   |   |   |
| 2 |  Temeljne lingvističke discipline | 4 | 0 | 0 | 6 |   |   |   |   |   |
| 3 | Akademski engleski jezik | 3 | 0 | 1 | 6 |   |   |   |   |   |
| 4 |  Metodologija lingvističkih istraživanja | 3 | 0 | 1 | 6 |   |   |   |   |   |
|  | **Izborni predmeti (studenti biraju jedan predmet)** |  |  |  |  |  |  |  |  |  |
| 5 |  Interdisciplinarne grane lingvistike | 3 | 0 | 1 | 6 |   |   |   |   |   |
| 6 |  Kognitivna lingvistika | 3 | 0 | 1 | 6 |   |   |   |   |   |
| 7 | Završni magistraski rad\* |  |  |  |  |   |   |   | 20 | 30 |
|   | **Ukupno obaveznih\*** | **17** | **0** | **3** | **30** |  |  |  |  | **30** |
|   | **Ukupno sati/ECTS** | **20** |  | **20** |

\*Previđeni fond sati na Završnom master radu odnosi se na individualne kontakt sate kandidata sa mentorom i nastavnicima na pripremi i izradi završnog rada

\*SILABUSI PREDMETA DATI SU U PRILOGU

 Način organizacije nastave i obavljanja ispita regulisan je odgovarajućim aktima i propisima Univerziteta u Tuzli koji se odnose na ovu oblast.

* 1. **Opis programa**

U toku studija polaznici slušaju i polažu 5 predmeta:

1. Savremene lingvističke teorije
2. Temeljne lingvističke discipline
3. Akademski engleski jezik
4. Metodologija lingvističkih istraživanja
5. Izborni predmet (student bira jedan predmet):
	1. a. Interdisciplinarne grane lingvistike ili
	2. b. Kognitivna lingvistika

|  |  |
| --- | --- |
| **Naziv predmeta****Savremene lingvističke teorije** | ECTS |
| **6** |
| Ukupan broj sati u semestru:  |
| Semestar: I | Predavanja: 60 | Vježbe (A+L): 0 |
| **Cilj kolegija:**Cilj kolegija je da se studenti pobliže upoznaju sa lingvističkim teorijama 20. i 21. stoljeća, osnovnim idejama ovog perioda i glavnim predstavnicima raznih lingvističkih pravaca. |
| **Sadržaj / struktura predmeta:**1. Počeci lingvističke misli i prva gramatička istraživanja
2. Lingvistički pravci 18. i 19. stoljeća
3. Evropski strukturalizam (Praški lingvistički krug)
4. Evropski strukturalizam (Ferdinand de Saussure)
5. Američki struktralizam (Etnolingvistika),
6. Američki struktralizam (Deskriptivisti)
7. Generativna gramatika (Sintaksičke strukture i GB)
8. Generativna gramatika (Minimalistički program – teorija)
9. Generativna gramatika (Minimalistički program – analiza)
10. Funkcionalna gramatika
11. Sistemska funkcionalna lingvistika
12. Kognitivna lingvistika – uvod
13. Kognitivna gramatika
14. Teorija konceptualne metafore i metonimije
15. Konceptualna integracija
 |
| 1. **Literatura:**
2. Bloomfield, Leonard (1933). Language. New York: Holt, Rinehart & Winston
3. Boas, Franz (1911). Introduction. Handbook of American Indian. Languages, Vol. 1, p. 1-83. Bureau of American Ethnology,. Bulletin 40.
4. Campbell, Lyle (2017). The History of Linguistics: Approaches to Linguistics in The Handbook of Linguistics, eds. Aronoff, Mark, Janie Rees-Miller (95-117). John Wiley & Sons, Ltd.
5. Chomsky, Noam (1957). Syntactic Structures. The Hague: Mouton.
6. Croft, William, Alen Cruse (2004) Cognitive Linguistics. Cambridge: Cambridge University Press
7. Radford, Andrew (2004) Minimalist Syntax. Cambridge: Cambridge University Press
8. Sampson, Geoffrey (1980). Schools of Linguistics: Competition and Evolution. London – Melbourn: Hutchinson
9. Sapir, Edward (1921). Language: An Introduction to the Study of Speech. New York: Harcourt, Brace & World
10. Saussure, Ferdinand (1959). Course in General Linguistics. New York: Philosophical Library
11. Wen, Xu, John R. Taylor (eds.) (2021) The Routledge Handbook of Cognitive Linguistics. New York – London: Routledge
 |

|  |  |
| --- | --- |
| Naziv predmeta: **Temeljne lingvističke discipline** | ECTS |
| 6 |
| Ukupan broj sati u semestru: 60 |
| Semestar: I | Predavanja: 60 | Vježbe (A+L) : 0 |
| Cilj kolegija:* Ciljevi ovoga nastavnog predmeta su:
* Upoznati studente s temeljnim lingvističkim disciplinama: fonologijom, morfologijom, sintaksom i semantikom.
* Studenti će se detaljnije upoznati sa terminologijom i najznačajnijim dostignućima u ovim oblastima. Na fonološkom nivou obrađivat će se detaljno govorni organi, distinktivna obilježja fonema, distribucija fonema, struktura sloga i prozodijska obilježja.
* Na morfološkom nivou će se obrađivati flektivni i tvorbeni morfemi, te razni procesi tvorbe riječi koje nalazimo u engleskom jeziku. U sintaksi će se obrađivati razni pristupi analizi rečenične strukture. U semantičkoj analizi će se analizirati razni pristupi značenju (denotacija, konotacija, referenca), semantička polja u raznim teoretskim pristupima, komponencijalna analiza, uloga enciklopedijskog znanja u semantičkoj analizi u raznim semantičkim teorijama i druga pitanja povezana sa značenjem.
 |
| Sadržaj / struktura predmeta:* Studenti će obrađivati temeljne lingvističke discipline: fonologiju, morfologiju, sintaksu i semantiku.
* Studenti će se detaljno upoznati sa terminologijom i najznačajnijim dostignućima u ovim oblastima.
* Na fonološkom nivou obrađivat će se detaljno:
* govorni organi,
* distinktivna obilježja fonema,
* distribucija fonema,
* struktura sloga
* prozodijska obilježja
* Na morfološkom nivou će se obrađivati
* flektivni i tvorbeni morfemi
* te razni procesi tvorbe riječi koje nalazimo u engleskom jeziku.
* U sintaksi će se obrađivati razni pristupi analizi rečenične strukture
* U semantičkoj analizi će se analizirati razni pristupi značenju:
* denotacija, konotacija, referenca,
* semantička polja u raznim teoretskim pristupima,
* komponencijalna analiza,
* uloga enciklopedijskog znanja u semantičkoj analizi u raznim semantičkim teorijama i
* druga pitanja povezana sa značenjem.
 |
| LiteraturaCollins et al. (2019). Practical English Phonetics and Phonology. RoutledgeLindsey, G. (2019). English after RP. London. Palgrave MacmillanBauer, L. (2004). Morphological Productivity. Cambridge: Cambridge University Press.Plag, I. (2003). Word Formation in English. Cambridge: Cambridge University Press.Senft, G. (2014). Pragmatics. London and New York, RoutledgeRoever, C. (2021). Teaching and testing second language pragmatics and interaction: A Practical Guide. Routledge |

|  |  |
| --- | --- |
| **Naziv predmeta: Akademski engleski jezik** | ECTS |
| 6 |
| Ukupan broj sati u semestru: 60 |
| Semestar: I | Predavanja: 45 | Vježbe (A+L) : 0+15 |
| Cilj ovoga kolegija je da studenti razviju vještine čitanja, pisanja, slušanja i govorenja, da prošire vokabular, razviju gramatičku kompetenciju, razviju strategije učenja te sposobnost rada u paru i timovima, kao i individualno. |
| Sadržaj / struktura predmeta:* Akademska orijentacija
* Vještina prezentiranja
* Seminarske vještine
* IT u obrazovanju
* Esej - opisivanje procesa i metoda
* Opisni i narativni članak
* Komunikacija u akademskom kontekstu
* Čitanje u svrhu prezentiranja
* Vještine predavanja
* Sakupljanje i prezentiranje podataka
* Engleski kao globalni jezik - analiza teksta
* Prezentacije.
 |
| Literatura Osnovna literatura:1. Morley, J., Doyle, P., Pople, I. (2009). University Writing Course. Berkshire: Express Publishing.
2. Drivas, G., Sotiriou, C. (2016). Presentation Skills. Berkshire: Express Publishing.
3. McCormack, J., Watkins, S. (2011). English for Academic study: Speaking. Reading: Garnet Publishing Ltd.
4. Porter, D. (2012). Check Your Vocabulary for Academic English. Oxford: McMillan Education.
5. Razni jednojezični i dvojezični rječnici.
6. Odabrana poglavlja/tekstovi iz različitih udžbenika i publikacija.
 |

|  |  |
| --- | --- |
| **Naziv predmeta: Metodologija lingvističkih istraživanja** | ECTS |
| **6** |
| Ukupan broj sati u semestru:  |
| Semestar: 1 | Predavanja: 45 | Vježbe (A+L): 0+15 |
| **Cilj kolegija:**- Upoznati studente s teorijskim i praktičnim aspektima naučnih istraživanja u polju lingvisitke - Upoznati studente s metodama koje se primjenjuju u naučnim istraživanjima, razmotriti njihove prednosti i nedostatke, kao i mogućnost i neophodnost njihove triangulacije.- Upoznati studente s postupkom sprovođenja istraživanja (planiranje, postavljanje problema, određivanje ciljeva, odabir metode itd.) - Upoznati studente s načinima prikupljanja podataka i bibliografskih izvora- Upoznati studente s načinima izvještavanja o sprovedenom istraživanju (usmeno i pismeno). - Upoznati studente s odlikama akademskog pisanja- Upoznati studente s etičkim načelima naučnih istraživanja |
| **Sadržaj / struktura predmeta:**Kolegij upoznaje studente sa teorijskim i praktičnim aspektima naučnih istraživanja u polju lingvistike. U teorijskom dijelu kolegija daje se pregled metoda koje se primjenjuju u lingvističkim istraživanjima te se razmatraju njihove prednosti i nedostaci, a vrši se i analiza i diskusija stručnih i znanstvenih članaka. Posebno se analiziraju pristupi i postupci u provedbi istraživanja počevši od planiranja istraživanja, što uključuje postavljanje problema, formuliranje hipoteze/istraživačkih pitanja i određivanje ciljeva, te postavljanje kriterija za odabir metode istraživanja u skladu s postavljenim ciljem, kontekstom i praktičnim ograničenjima istraživanja. U praktičnom dijelu kolegija, studenti primjenjuju stečena znanja na istraživanju manjeg opsega koje provode. Posebna pažnja se pridaje odlikama akademskog pisanja i njegovim etičkim načelima, te načinima prikupljanja podataka i bibliografskih izvora. |
| **Literatura:**Walliman, N. (2022). Research Methods: the Basics. Routledge. Litosseliti, L. (2018). Research Methods in Linguistics. Bloomsbury Publishing.Buckingham, L. (2016). Doing a Research Project in English Studies: A guide for students. Routledge.Kumar, R. (2019). Research Methodology: A Step-by-Step Guide for Beginners. Sage.Flick, U. (2018). The SAGE Handbook of Qualitative Data Collection. Sage.Wray, A., Bloomer, A. (2012). Projects in Linguistics and Language Studies. Routledge.Hartley, J. (2008). Academic Writing and Publishing: A Practical Handbook. Routledge.Meyer, F. C. (2004). English Corpus Linguistics: An Introduction. Cambridge University Press. |

|  |  |
| --- | --- |
| **Naziv predmeta: Kognitivna lingvistika** | ECTS |
| **6** |
| Ukupan broj sati u semestru: 60 |
| Semestar: I | Predavanja: 45 | Vježbe (A+L):0+15 |
| **Cilj kolegija:** Glavni je cilj kolegija uvesti studente u kognitivnu lingvistiku kao jednu od najznačajnijih paradigmi u savremenoj lingvistici, ali i pokazati da je kognitivna lingvistika kao model otvorena za interdisciplinarnost. Kolegij je oblikovan kao mješavina pregleda i praktičnih ilustracija šta kognitivna lingvistika može i kako to radi. |
| **Sadržaj / struktura predmeta:**Kolegij predstavlja temeljne ideje kognitivne lingvistike. Počinje se sa objašnjavanjem motivacije u jeziku i lingvistici. Objašnjavaju se predodžbene scheme, uloga konceptualne metafore i metonimije u motivaciji u jeziku. Nakon toga se objašnjava konceptualna integracija i njena uloga u jeziku i izvanjezičnoj stvarnosti. Predstavlja se pojam kategorizacije, schema i oprimjerenje. U završnom dijelu se predstavlja konstrukciona gramatika. |
| **Literatura:**Brdar, Mario et al. (2021). Pojmovnik kognitivne lingvistike. Osijek: Filozofski fakultet Sveučilišta u Osijeku. Croft, William, Alan D. Cruse (2004). Cognitive Linguistics. Cambridge: Cambridge University Press. Dirven, René, Marjolijn Verspoor (2004). Cognitive Exploration of Language and Linguistics: Second Revised Edition. Amsterdam/Philadelphia: John Benjamins Publishing Company.Fauconnier, George, Mark Turner (2002). The Way We Think: Conceptual Blending and the Mind’s Hidden Complexities. New York: Basic Books.Kövecses, Zoltán (2020). Extended Conceptual Metaphor Theory. Cambridge: Cambridge University Press.Lakoff, G. (2008). Women, Fire and Dangerous Things. Chicago and London: The University of Chicago Press.Lakoff, George, Mark Johnson (1980). Metaphors We Live By. Chicago and London: the University of Chicago.Langacker, R. W. (2008). Cognitive Grammar A basic Introduction. New York: Oxford University Press.Taylor, J. R. (2002). Cognitive Grammar. (Oxford Textbooks in Linguistics). Oxford: Oxford University Press. |

|  |  |
| --- | --- |
| **Naziv predmeta: Interdisciplinarne grane lingvistike** | ECTS |
| **6** |
| Ukupan broj sati u semestru: 60 |
| Semestar: I | Predavanja: 45 | Vježbe (A+L):0+15 |
| **Cilj kolegija:** Ovaj kolegij ima za cilj upoznati studente sa Sociolingvistikom, kao interdisciplinarnom granom lingvistike, njezinim razvojem, temama i metodama, te ih osvijestiti o unutarnjoj kompleksnosti i raslojenosti jezika i faktora koji na to utječu. Neke će od navedenih tema studenti razrađivati i o njima diskutirati u sklopu seminarske nastave (kroz obradu relevantne naučne literature). Ništa manje važan cilj bit će i da se studenti upoznaju sa Pragmatikom, još jednom važnom granom lingvistike kako bi shvatili kako se značenja prenose u komunikaciji. Obrađivat će se glavna područja teorije pragmatike i primijena teorije na podatke iz stvarnog života. |
| **Sadržaj / struktura predmeta:**Kolegij sociolingvistike se sastoji iz prikaza osnovnih načela, temeljnih tema i studija, kao i teorijsko-metodoloških pravaca. Nakon definicije mjesta sociolingvistike u sklopu lingvistike kao cjeline i objašnjenja osnovnih smjerova u sociolingvističkim istraživanjima, studenti se upoznaju s temeljim sociolingvističkim studijama, kao i različitim načinima analiziranja i interpretiranja jezične varijacije kao rezultata djelovanja sljedećih čimbenika: fizičkog prostora, društvene klase, etničke skupine, spola, konteksta. Osim toga, u kolegiju se obrađuju i makrosociolingvističke teme poput problema izumiranja jezika, jezičnoga planiranja i standardizacije, uloge jezika u formiranju i promicanju društvenih ideologija, kao i utjecaja takvih ideologija na jezik. U sklopu razrade odabranih tema studenti će se upoznati s temeljnim sociolingvističkim terminima, kao što su govorna zajednica, pidžin, kreol, prebacivanje koda, bilingvizam, disglosija i dr.Kolegij pragmatike je organiziran tako da su u središtu zanimanja različiti elementi od središnje važnosti za process komunikacije. Počinje se jezikom samim, a osobito odnosom između semantike i pragmatike. Obrađuju se deiksa i deiktički izrazi, presupozicije u pragmatici, konverzacijske implikature i relevantnost pragmatike u formiranju nedoslovnog značenja, govorni činovi i njihova tipologija, konverzacijska analiza i umijeće razgovora. |
| **Literatura:**Trudgill, P. (2000). Sociolinguistics: An Introduction to Language and Society (4th edition). Penguin booksChapter 1. Coupland, N (2007). Style. Language Variation and Identity. Cambridge: CUPChapter 10. Mesthrie, R., J. Swann, A. Deumert, W.L. Leap (2000). Introducing Sociolinguistics. John Benjamins Publishing CompanyLeech, G. N., (1983) Principles of pragmatics. Longman, pp 17-181. Levinson, S. C., (1983) Pragmatics. Cambridge University Press, Cambridge. (Odabrana poglavlja)Yule, G., (1995) Pragmatics. Oxford University Press, Oxford. |

* 1. **Kompetencije i vještine koje se stiču završetkom II ciklusa studija**

 Drugi ciklus studija *Lingvistika engleskog jezika* studentima nudi dodatno teorijsko i praktično obrazovanje iz područja struke:

* osposobljavanje studenata za rad u osnovnim i srednjim školama, u akademskim i naučno-istraživačkim institucijama, te u javnim, kulturnim, vladinim i nevladinim organizacijama, i drugim institucijama koje traže viši nivo poznavanja engleskog jezika.
* integriranje stečenih savremenih znanja iz područja lingvistike engleskog jezika omoguaćava svršenim studentima mogućnost bavljenja složenom problematikom na radnom mjestu, bavljenje voditeljskim i koordinacijskim aktivnostima, participiranje u radu stručnih timova, samostalni rad u javnim društvenim i privatnim ustanovama
* osposobljavanje za viši nivo kritičkog prosuđivanja i analiziranja literature, te samostalan naučno-istraživački rad u oblasti lingvističkih nauka i engleskog jezika.

Akademska titula i zvanje ***magistra engleskog jezika i književnosti*** studentima daje pravo korištenja zaštićenog stručnog zvanja, te pravo na samostalni rad u institucijama odgoja i obrazovanja (predškolske ustanove, osnovne i srednje škole, visokoškolske ustanove, pedagoške institucije), centri za socijalni rad, zdravstvene ustanove (ustanove za mentalno zdravlje, savjetovališta), domovi za djecu bez roditeljskog staranja, ustanove za zaštitu djece ometene u razvoju, savjetovališta za mlade, za brak i porodicu, u centrima za liječenje bolesti ovisnosti, disciplinskim centrima, kazneno-popravnim zavodima i službama za stare, osobe sa invaliditetom i druge specijalne i društvene probleme, u institucijama državne uprave i lokalne samouprave, ustanovama za zapošljavanje, privrednim organizacijama, policiji, vojsci, nevladinim organizacijama i drugim institucijama u kojima se odvija psihološka djelatnost.

Specifične kompetencije koje student/ica stiče nakon master studija iz područja *Lingvistika engleskog jezika*:

* Studenti će ovladati engleskim jezikom tako da dostignu nivo C1 prema nomenklaturi Zajedničkog evropskog okvira za učenje stranih jezika
* Studenti će biti upoznati sa lingvistički pravcima i teorijama koje su značajne za proučavanje engleskog jezika i biti osposobljeni da ova znanja praktično primjenjuju u svojim naučno-istraživačkim radovima i u različitim profesionalnim okruženjima kao što je podučavanje jezika.
* Studenti će razumjeti strukturu engleskog jezika na fonološkom, morfološkom i sintaksičkom i semantičkom nivou i biti upoznati sa raznim teorijskim pristupima ovim nivoima jezične analize.
* Studenti će razumjeti i znati prepoznavati društvene uzroke koji dovode do promjene u fonološkoj, gramatičkoj i semantičkoj strukturi engleskog jezika
* Na osnovu poznavanja jezične strukture engleskog i bosanskog/hrvatskog/srpskog jezika, studenti će biti sposobni analizirati razlike koje su od posebnog značaja za učenje engleskog jezika i prevođenje i o takvim razlikama pisati naučne radove koji će biti primjenjivi u praksi.
* Studenti će moći čitati, analizirati i kritički evaluirati lingvistička istraživanja i pokazati visok stupanj kritičkog mišljenja i rješavanja problema.
* Studenti će moći provoditi izvorna istraživanja, analizirati podatke i izvoditi zaključke.
* Studenti će biti pripremljeni za nastavak školovanja na doktorskom studiju.
	1. **Uslovi upisa u slijedeći semestar, te način završetka studija**

 Student stiče pravo na upis u naredni semestar ukoliko je odslušao nastavu iz prvog semestra. Student koji obnavlja studijsku godinu obavezan je platiti naknadu za obavljanje ispita prilikom svakog ponovnog polaganja završnog ili popravnog ispita iz predmeta u godini koju obnavlja, u visini koju utvrdi Senat.

Student koji obnavlja studijsku godinu, obavezan je prisustvovati realizaciji nastave samo iz nastavnih predmeta iz kojih nije izvršio utvrđene obaveze učešća u nastavi, odnosno nije ostvario pravo na potpis.

Student završne godine studija, koji je ovjerio posljednji semestar, a nije odbranio završni magistarski rad, prelazi u status studenta apsolventa koji traje od prvog dana naredne akademske godine do kraja iste. U tom periodu ima pravo na obavljanje preostalih završnih ispita, u svakom kalendarskom mjesecu.

O izvršavanju obaveza studenata iz svih oblika nastavnog rada vodi se jedinstvena evidencija za svaki nastavni predmet.

Student na kraju studija piše završni magistarski rad te ga javno brani.

* 1. **Uslovi prelaska sa drugih studijskih programa u okviru istih ili srodnih oblasti studija**

 Studentu drugog Univerziteta može se omogućiti prelazak sa **istorodnih** akreditovanih studijskih programa na studijski program Filozofskog faklulteta Univerziteta u Tuzli pod uslovima i postupku utvrđenim Pravilima studiranja na II ciklusu studija na Univerzitetu u Tuzli.

 Pod **istorodnim** studijskim programom smatraju sestudij engleskog jezika i književnosti. Student može izvršiti prelazak sa drugog javnog univerziteta pod uslovima i na način utvrđen Pravilima studiranja na II ciklusu studija na Univerzitetu u Tuzli.

Studentu Univerziteta se može omogućiti prelazak sa jednog studijskog programa na drugi studijski program pod uslovima i postupku utvrđenim Pravilima studiranja na II ciklusu studija na Univerzitetu u Tuzli.